Börte
Börte Udžin (, včasih tudi Borte ali Burtai), mongolska plemkinja, * okrog 1162.

Bila je prva Džingiskanova žena, prva dama njegovega dvora in cesarica Mongolskega cesarstva.

Mladost 
Zgodovinski podatki o Börtinem življenju so zelo skopi. Nekaj malega je zapisano v Tajni zgodovini Mongolov, najstarejšem ohranjenem literarnem delu v mongolskem jeziku, ki je nastalo po Džingiskanovi smrti leta 1227, sicer pa o njej med Mongoli krožijo številne legende. 

Rojena je bila okrog leta 1162. Njen oče Dej Sejčenu je bil poglavar plemena Ungiratov. Njeno pleme je bilo v prijateljskih odnosih s plemenom Kijadov, kateremu je pripadal Temudžin, kasnejši Džingiskan. 

Podrobnosti o tem, kako sta se spoznala in poročila, niso znane. Kmalu po poroki so jo ugrabili sovražni Merkiti in jo kot vojni plen podarili poglavarjevemu bratu Čilger Bokeju. V ujetništvu je ostala osem mesecev, dokler je ni Temudžinu s pomočjo Vang kana in Džakuka  uspelo rešiti. Nekateri poznavalci trdijo, da je bil ta dogodek prelomnica v Temudžinovem življenju, ki ga je privedla na pot velikega osvajalca.

Rodila je štiri sinove in pet hčera, ki so skupaj s potomci tvorili vladajočo elito Mongolskega cesarstva. Najstarejšega sina Džočija je rodila kmalu po vrnitvi iz ujetništva, kar je med Mongoli vzbudilo dvome v Temudžinovo očetovstvo. Kakorkoli že, Temudžin je Džočija priznal za svojega prvorojenega sina, zaradi dvomov o njegovem poreklu pa niti njemu niti njegovim otrokom ni priznal neposrednega nasledstva svojega cesarstva.

Po Temudžinovi izvolitvi za velikega kana - Džingiskana, so Börte kronali za veliko cesarico Mongolskega cesarstva. Med Džingiskanovimi vojnimi pohodi je ostajala v zaledju in pomagala njegovemu bratu Temügeju pri upravljanju države. Börte in Džingiskanova mati Hoelun sta bili Džingiskanovi najbolj zaupni svetovalki.

Otroci 
Sinovi:
 Džoči, ki zaradi materinega ujetništva morda ni bil Džingiskanov sin
 Čagataj
 Ögedej
 Toluj, ki zaradi očetovega ujetništva pri Džurčenih tudi morda ni bil Džingiskanov sin 
Hčerke:
 Kodžen Beki
 Alaki Beki
 Tümelün
 Altalün
 Čečejigen

Poleg Börtinih otrok je imel Džingiskan tudi več otrok z drugimi ženami in priležnicami. Vsi ti otroci so bili v cesarstvu vsaj delno priznani in so dobili ali ozemlje ali vojaške položaje, niso pa mogli biti Džingiskanovi nasledniki.

Reference

Viri 
 Grousset, Rene. Conqueror of the World: The Life of Chingis-khan (New York: The Viking Press, 1944) ISBN 0-670-00343-3.
 Ratchnevsky, Paul. Genghis Khan: His Life and Legacy. (Blackwell Publishing 1991) ISBN 0-631-16785-4.
 Man, John. Genghis Khan: Life, Death and Resurrection (London; New York : Bantam Press, 2004) ISBN 0-593-05044-4.

Zunanje povezave 
 The Secret History of the Mongols : celoten tekst, zgodovina, prevodi v ruski, angleški, francoski, bolgarski, španski in češki jezik, izvirna transliteracija

Mongoli
Börte Udžin ( , včasih tudi Borte ali Burtai ) , mongolska plemkinja , * okrog Bila je prva Džingiskanova žena , prva dama njegovega dvora in cesarica Mongolskega cesarstva . Mladost Zgodovinski podatki o Börtinem življenju so zelo skopi . Nekaj malega je zapisano v Tajni zgodovini Mongolov , najstarejšem ohranjenem literarnem delu v mongolskem jeziku , ki je nastalo po Džingiskanovi smrti leta sicer pa o njej med Mongoli krožijo številne legende . Rojena je bila okrog leta Njen oče Dej Sejčenu je bil poglavar plemena Ungiratov . Njeno pleme je bilo v prijateljskih odnosih s plemenom Kijadov , kateremu je pripadal Temudžin , kasnejši Džingiskan . Podrobnosti o tem , kako sta se spoznala in poročila , niso znane . Kmalu po poroki so jo ugrabili sovražni Merkiti in jo kot vojni plen podarili poglavarjevemu bratu Čilger Bokeju . V ujetništvu je ostala osem mesecev , dokler je ni Temudžinu s pomočjo Vang kana in Džakuka uspelo rešiti . Nekateri poznavalci trdijo , da je bil ta dogodek prelomnica v Temudžinovem življenju , ki ga je privedla na pot velikega osvajalca . Rodila je štiri sinove in pet hčera , ki so skupaj s potomci tvorili vladajočo elito Mongolskega cesarstva . Najstarejšega sina Džočija je rodila kmalu po vrnitvi iz ujetništva , kar je med Mongoli vzbudilo dvome v Temudžinovo očetovstvo . Kakorkoli že , Temudžin je Džočija priznal za svojega prvorojenega sina , zaradi dvomov o njegovem poreklu pa niti njemu niti njegovim otrokom ni priznal neposrednega nasledstva svojega cesarstva . Po Temudžinovi izvolitvi za velikega kana - Džingiskana , so Börte kronali za veliko cesarico Mongolskega cesarstva . Med Džingiskanovimi vojnimi pohodi je ostajala v zaledju in pomagala njegovemu bratu Temügeju pri upravljanju države . Börte in Džingiskanova mati Hoelun sta bili Džingiskanovi najbolj zaupni svetovalki . Otroci Sinovi : Džoči , ki zaradi materinega ujetništva morda ni bil Džingiskanov sin Čagataj Ögedej Toluj , ki zaradi očetovega ujetništva pri Džurčenih tudi morda ni bil Džingiskanov sin Hčerke : Kodžen Beki Alaki Beki Tümelün Altalün Čečejigen Poleg Börtinih otrok je imel Džingiskan tudi več otrok z drugimi ženami in priležnicami . Vsi ti otroci so bili v cesarstvu vsaj delno priznani in so dobili ali ozemlje ali vojaške položaje , niso pa mogli biti Džingiskanovi nasledniki . Reference Viri Grousset , Rene . Conqueror of the World : The Life of Chingis - khan ( New York : The Viking Press , ISBN00343 - 3. Ratchnevsky , Paul . Genghis Khan : His Life and Legacy . ( Blackwell PublishingISBN16785 - 4. Man , John . Genghis Khan : Life , Death and Resurrection ( London ; New York \ : Bantam Press , ISBN05044 - 4. Zunanje povezave The Secret History of the Mongols \ : celoten tekst , zgodovina , prevodi v ruski , angleški , francoski , bolgarski , španski in češki jezik , izvirna transliteracija Mongoli